**Príloha č. 1 opis predmetu**

**OPIS PREDMETU ZÁKAZKY A POŽIADAVKY NA PREDMET ZÁKAZKY**

***Zabezpečenie komplexných sťahovacích služieb***

**Predmetom zmluvy** je zabezpečenie komplexných sťahovacích služieb a pridružených činností zhotoviteľom pre objednávateľa pri sťahovaní kancelárskych, prevádzkových a obslužných priestorov na pracoviskách objednávateľa špecifikovaných v prílohe č. 3 tejto zmluvy, a to najmä, nie však výlučne spisovej agendy, ťažkých bremien, zariadenia kancelárií v budovách, medzi budovami na území mesta Bratislava, vrátane ich prípadnej demontáže a montáže na miesta dodania a dopravy ako i poskytnutie adekvátnych skladovacích priestorov pre umiestnenie mobiliáru, ktorý je v majetku verejného obstarávateľa.

Súčasťou komplexných sťahovacích služieb je nakladanie a odvoz vyradeného majetku podľa potrieb a požiadaviek objednávateľa k spoločnostiam podnikajúcim v oblasti nakladania s odpadmi ( nie elektro odpad ), tzn. s ich odberom, zhodnocovaním alebo zneškodnením na základe zmluvných vzťahov s poskytovateľom predmetu zákazky.

V rámci poskytovania predmetu zákazky verejný obstarávateľ (objednávateľ) požaduje:

**1. Sťahovacie služby – sťahovanie najmä kancelárskeho nábytku,** počítačovej a kancelárskej techniky**,** trezorov, regálov**, dokumentov** a spisového materiálu a pod.(ďalej len „bežné sťahovanie“) a **sťahovanie ťažkých bremien (trezor, server, kovová skriňa alebo rôzne ťažké bremená)** medzi jednotlivými miestnosťami, poschodiami a objektmi **ústredia Sociálnej poisťovne.**

**1.1 Verejný obstarávateľ (objednávateľ) bude požadovať realizáciu komplexných sťahovacích služieb prevažne počas pracovných dní. V závislosti od naliehavosti procesov, ktorú určí verejný obstarávateľ (objednávateľ), budú služby vyžadované aj v dňoch pracovného pokoja a sviatkov.**

**1.2 Za ťažké bremena považuje verejný obstarávateľ (objednávateľ) predmety (trezor, server, kovová skriňa alebo rôzne ťažké bremená), ktorých váha presahuje 100 kg. Uchádzač (poskytovateľ) služby vo fakturácií uvedie počet prenesených ťažkých bremien.**

**1.3 V rámci poskytovaných služieb bude verejný obstarávateľ (objednávateľ) rozlišovať:**

**A/ sťahovanie v objektoch bez prepravy – sťahovanie v rámci jedného objektu ústredia Sociálnej poisťovne na území mesta Bratislava, resp. v rámci areálu budov - ako je napr.:** Ul. 29. augusta 8 a 10, Cukrová 5, Nevädzová 8 a 10, Lazaretska 25, Jozefa Hagaru 9/a, bez využitia dopravy:

* **prenos nábytku,** počítačovej a kancelárskej techniky**,** trezorov, regálov**, dokumentov** a spisového materiálu a pod. **v rámci budovy po rovine bez výťahu, zniesť – vyniesť po schodoch, s výťahom, po poschodiach,**
* **premiestňovanie a posúvanie nábytku, atď. a ťažkých bremien (pred a po maľovaní, pri výmene koberca a pod.).**

**B/ sťahovanie mimo budovy s dopravou – sťahovanie v rámci** objektov ústredia Sociálnej poisťovne **v prípade potreby** nákladným autom prispôsobeným priamo k transportu „citlivých“ zariadení, resp. vybaveným hydraulickou plošinou pre bezpečnú manipuláciu IT zariadení po dobu prepravy, uzamykateľnými prepravnými boxmi, paletovými vozíkmi, zabezpečovacími pásmi a pod. pre uloženie „citlivých“ dokumentov, sťahovanie s použitím zdvíhacieho mechanizmu (žeriav, resp. iné):

* **prenos nábytku v rámci jednotlivých objektov (po rovine, bez výťahu, po schodoch, s výťahom, po poschodiach) a preprava na určené miesto,**
* **kompletné sťahovanie - kompletný sťahovací servis – kancelárie, archívy, sklady (pristavenie vozidla na požadovanú adresu, nakládka, preprava – zaistenie sťahovaných vecí na aute, vykládka, položenie na určené miesto, resp. aj prípadná demontáž a montáž, preskladnenie mobiliáru),**
* **uchádzač (poskytovateľ) bude fakturovať náklady na objednanú prepravu (doprava -prepravné) kilometrovou sadzbou, v ktorej budú zahrnuté prejdené kilometre v meste Bratislava,**
* **uchádzač (poskytovateľ) bude fakturovať náklady za stojné v meste Bratislava hodinovou sadzbou,**

**2. Ďalšie požiadavky verejného obstarávateľa:**

* 1. Požadovaný termín poskytovania predmetu zákazky je do 48 hodín od nahlásenia požiadavky/doručenia objednávky – telefonicky, resp. písomne, elektronickou poštou, počas celého týždňa, vrátane dní pracovného pokoja (sobota, nedeľa a sviatky), ak sa zmluvné strany nedohodnú inak.
  2. Vo výnimočných prípadoch (havárie, ohrozenie bezpečného chodu prevádzky verejného obstarávateľa (objednávateľa) – napr. zatopenie archívu, a pod.) podľa požiadavky verejného obstarávateľa (objednávateľa) do 4 hodínod nahlásenia požiadavky/doručenia objednávky – telefonicky resp. písomne, elektronickou poštou.
  3. Verejný obstarávateľ požaduje, aby uchádzač vo svojej ponuke uviedol e-mailovú adresu a telefonický kontakt, resp. dispečingu, na hlásenie požiadaviek verejného obstarávateľa (objednávateľa) na doručovanie objednávok na poskytovanie predmetu zákazky.
  4. Verejný obstarávateľ (objednávateľ) si vyhradzuje právo objednávať jednotlivé sťahovacie služby podľa svojich aktuálnych potrieb tak, aby celková suma za jednotlivé požiadavky neprekročila celkovú maximálnu cenu za predmet zákazky uvedenú v ponuke (víťazného) uchádzača v Prílohe č. 2 tejto výzvy - Návrh uchádzača na plnenie kritérií, alebo do 31.12.2023, podľa toho, ktorá skutočnosť nastane skôr.
  5. Realizácia každej požiadavky/objednávky na sťahovaciu službu bude uchádzačom (poskytovateľom) zabezpečená minimálne dvomi osobami v požadovanom rozsahu minimálne piatich hodín.

2.6 Maximálny rozsah predmetu zákazky:

**4 000 hodín za bežné sťahovanie – pracovný deň**

**250 hodín za bežné sťahovanie počas dní pracovného voľna a štátnych sviatkov**

**400 kilometrov za dopravu - prepravné v rámci mesta Bratislava**

**200 hodín za stojné**

**50 kusov ťažkých bremien (nad 100 kg / ks)**

**5 000 kilogramov za ekologickú likvidáciu zmiešaného odpadu**

**20 m2 uskladnenie mobiliáru**